 

**PONUKA WORKSHOPOV**

 Centrum sociálnych služieb STUDIENKA v Novoti realizuje v období 06/2021-10/2021 mikroprojekt :

**Zvýšenie odbornej úrovne zamestnancov pracujúcich v oblasti aktivizácie prijímateľov sociálnych služieb**

v rámci Programu cezhraničnej spolupráce programu Interreg V-A Poľsko-Slovensko 2021-2020. Partnerom projektu je Fundacja Instytut Myśli Innowacyjnej, Parkowa 5, Nowy Sącz 33-300 Poľsko.

V rámci realizácie tohto mikroprojektu Vám ponúkame možnosť pre vašich zamestnancov, ktorí pracujú v oblasti aktivizácie prijímateľov sociálnych služieb zúčastniť sa bezplatného vzdelávania.

Vzdelávanie sa bude realizovať formou 2 -dňových workshopov v hotelovom zariadení v okrese Tvrdošín so zabezpečením ubytovania s polpenziou a občerstvenia vrátane obedu. Každý z účastníkov obdrží propagačné predmety a certifikát o absolvovaní .

**Workshopy:**

1. **Základné princípy úspešnej a efektívnej aktivizácie prijímateľov sociálnych služieb. Aktivizácia v online priestore.**

1.deň : *Základné princípy úspešnej a efektívnej aktivizácie prijímateľov sociálnych služieb* (vzťah zamestnanca aktivizácie a klienta, zásady jeho kreovania, zamestnanec – jeho osobnosť a odbornosť, prijímatelia sociálnych služieb – ich motivácia, komunikácia s nimi, program aktivizácie pre rôzne cieľové skupiny.

 rozvoj pracovných zručností)

 2.deň : *Aktivizácia v online priestore* (aktivizácia s použitím prvkov muzikoterapie,

 informačné technológie a ich využitie v oblasti aktivizácie prijímateľov sociálnych služieb)

 *Predpokladaný termín konania : 27.7.2021-28.7.2021*

1. **Metódy a techniky aktivizácie prijímateľov s psychiatrickým ochorením, mentálnym postihnutím, dezorientáciou a seniorov. Riešenie konfliktov.**

1.deň : *Metódy a techniky aktivizácie prijímateľov s psychiatrickým ochorením, mentálnym postihnutím, dezorientáciou a seniorov. Riešene konfliktov.*  (Prijímatelia s psychiatrickým, mentálnym ochorením – sociálna edukácia, nácvik sociálnych zručností, potreby. Seniori, prijímatelia s dezorientáciou – neverbálna komunikácia, techniky na podporu samostatnosti a nezávislosti, kognitívna rehabilitácia, reminiscenčné stretnutia, potreby, prvky muzikoterapie)

 2.deň :*Riešenie konfliktov* (riešenie konfliktov v komunitnom spôsobe života, určovanie hraníc, aktivizácia s použitím prvkov muzikoterapie, informačné technológie a ich využitie v oblasti aktivizácie prijímateľov sociálnych služieb)

 *Predpokladaný termín konania : 24.8.2021-25.8.2021*

1. **Osobný rozvoj zamestnancov pracujúcich v aktivizácii prijímateľov sociálnych služieb.**

1.deň : *Osobný rozvoj zamestnancov pracujúcich v aktivizácii prijímateľov sociálnych služieb* *I.(*komunikácia, time management, syndróm vyhorenia a stres)

 2.deň : *Osobný rozvoj zamestnancov pracujúcich v aktivizácii prijímateľov sociálnych služieb* *II.(*emócie, tímová práca a spolupráca)

 *Predpokladaný termín konania : 21.9.2021-22.9.2021*

V prípade nepriaznivej epidemiologickej situácie sa uvedené workshopy budú konať online.

Zariadenie, ktoré vysiela zamestnanca je povinné zabezpečiť, aby účastník splnil hygienicko-epidemiologických nariadenia a opatrenia v čase konania workshopu.

Jedna osoba sa môže zúčastniť len jedného dvojdňového workshopu.

Presné miesto konania workshopov (okres Tvrdošín), ktoré budú prebiehať v určených dňoch od 08:00-16:30 (s prestávkou na obed) Vám upresníme s dostatočným predstihom.

Vyhradzujeme si právo na zmenu termínov, o čom Vás však budeme dostatočne vopred informovať.

Kapacita osôb na jeden workshop je 11 účastníkov zo Slovenska a 4 z Poľska. Bude zabezpečené tlmočenie pre Poľských účastníkov. Pri väčšom záujme si vyhradzujeme právo výberu účastníkov na workshope.

**V prípade záujmu o účasť na workshope Vás prosíme o zaslanie prihlášky na adresu** **maria.patakova@vuczilina.sk** **do 15.7.2021.**

V prípade otázok nás kontaktujte na tel: 043/55 90 197,

alebo email: maria.patakova@vuczilina.sk

 *Ing. Mária Patáková*

 *projektový manažér*

***Projekt je spolufinancovaný Európskou úniou z Európskeho fondu regionálneho rozvoja a zo štátneho rozpočtu v rámci Programu cezhraničnej spolupráce Programu Interreg V-A Poľsko–Slovensko 2014–2020***